CELEX: 62009CA0134
Language: lv
Date: 2010-09-30 00:00:00
Title: Lieta C-314/09: Tiesas (trešā palāta) 2010. gada 30. septembra spriedums ( Oberster Gerichtshof (Austrija) lūgums sniegt prejudiciālu nolēmumu) — Stadt Graz/Strabag AG, Teerag-Asdag AG, Bauunternehmung Granit GesmbH (Direktīva 89/665/EEK — Publiskie iepirkumi — Pārsūdzības procedūras — Prasība par zaudējumu atlīdzību — Nelikumīga piešķiršana — Valsts tiesībās paredzētā atbildība, kura pamatota ar pieņēmumu par līgumslēdzējas iestādes kļūdu)

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 317/9
            
         Tiesas (trešā palāta) 2010. gada 30. septembra spriedums (Oberster Gerichtshof (Austrija) lūgums sniegt prejudiciālu nolēmumu) — Stadt Graz/Strabag AG, Teerag-Asdag AG, Bauunternehmung Granit GesmbH
   
   (Lieta C-314/09) (1)
   
   (Direktīva 89/665/EEK - Publiskie iepirkumi - Pārsūdzības procedūras - Prasība par zaudējumu atlīdzību - Nelikumīga piešķiršana - Valsts tiesībās paredzētā atbildība, kura pamatota ar pieņēmumu par līgumslēdzējas iestādes kļūdu)
   2010/C 317/17
   Tiesvedības valoda — vācu
   
      Iesniedzējtiesa
   
   
      Oberster Gerichtshof
   
   
      Lietas dalībnieki pamata procesā
   
   
      Prasītāja: Stadt Graz
   
   
      Atbildētāji: Strabag AG, Teerag-Asdag AG, Bauunternehmung Granit GesmbH
   
   
      Piedaloties: Land Steiermark
   
   
      Priekšmets
   
   Lūgums sniegt prejudiciālu nolēmumu — Oberster Gerichtshof — Padomes 1989. gada 21. decembra Direktīvas 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām (OV L 395, 33. lpp.), 1. panta 1. punkta un 2. panta 1. punkta c) apakšpunkta interpretācija — Tiesību slēgt publiskā iepirkuma līgumu piešķiršanas saderība ar tiesas, kas izskata lietu, lēmumu, kas ir obligāts līgumslēdzējiestādei — Tiesību slēgt publiskā iepirkuma līgumu piešķiršanas nelikumība valsts tiesiskā regulējuma pārkāpuma dēļ — Nosacījumi, kas prasīti prasībai atlīdzināt zaudējumus — Efektivitātes princips
   
      Rezolutīvā daļa:
   
   Padomes 1989. gada 21. decembra Direktīva 89/665/EEK par to normatīvo un administratīvo aktu koordinēšanu, kuri attiecas uz izskatīšanas [pārsūdzības] procedūru piemērošanu, piešķirot [tiesības noslēgt] piegādes un uzņēmuma līgumus valsts vajadzībām [piegādes un būvdarbu publiskā iepirkuma līgumus], kas ir grozīta ar Padomes 1992. gada 18. jūnija Direktīvu 92/50/EEK, ir jāinterpretē tādējādi, ka tai ir pretrunā tāds valsts tiesiskais regulējums, saskaņā ar kuru tiesības saņemt zaudējumu atlīdzību, pamatojoties uz to, ka līgumslēdzēja iestāde ir pārkāpusi publiskā iepirkuma tiesības, tiek pakārtotas nosacījumam, ka ir pierādīta vaina, arī tad, ja šis tiesiskais regulējums tiek piemērots tādējādi, ka tiek pieņemta līgumslēdzējas iestādes vaina un tiek izslēgta tās iespēja atsaukties uz individuālu spēju trūkumu un tādējādi uz subjektīvas vainas neesamību šajā ziņā.
   
      (1)  OV C 267, 07.11.2009.